CELEX: 62014CN0366
Language: bg
Date: 2014-07-28 00:00:00
Title: Дело C-366/14: Преюдициално запитване от Budapesti XX., XXI. És XXIII. Kerületi Bíróság (Унгария), постъпило на 28 юли 2014 г.  — Herrenknecht AG/Hév-Sugár Kft.

6.10.2014   
            
            
               BG
            
            
               Официален вестник на Европейския съюз
            
            
               C 351/6
            
         Преюдициално запитване от Budapesti XX., XXI. És XXIII. Kerületi Bíróság (Унгария), постъпило на 28 юли 2014 г. — Herrenknecht AG/Hév-Sugár Kft.
   (Дело C-366/14)
   2014/C 351/07
   Език на производството: унгарски
   
      Запитваща юрисдикция
   
   Budapesti XX., XXI. és XXIII. Kerületi Bíróság
   
      Страни в главното производство
   
   
      Ищец: Herrenknecht AG
   
      Ответник: Hév-Sugár Kft.
   
      Преюдициални въпроси
   
   
               1)
            
            
               Как трябва да се тълкува член 23, параграф 1 от Регламент № 44/2001/ЕО на Съвета (1) във връзка с въпроса коя юрисдикция има изключителна компетентност, когато в общите условия на договор договарящите се страни са предоставили на няколко различни юрисдикции компетентността да разгледат спорове, породени от договора: има ли право ищецът да избере свободно между юрисдикцията с изключителна компетентност и юрисдикцията, чиято компетентност е алтернативна, и може ли да се направи извод, че запитващата юрисдикция има изключителна компетентност да разгледа спора?
            
         
               2)
            
            
               Как трябва да се тълкува член 3, параграф 1 от Римската конвенция за приложимото право към договорните задължения (2) във връзка с въпроса кое е националното право, чиито материалноправни норми се прилагат при разглеждането на договор, когато в общите условия на договора договарящите се страни са посочили като приложимо право националното право на различни държави членки?
            
         
      (1)  Регламент (ЕО) № 44/2001 на Съвета от 22 декември 2000 година относно компетентността, признаването и изпълнението на съдебни решения по граждански и търговски дела (ОВ L 12, стр. 1; Специално издание на български език, 2007 г., глава 19, том 3, стр. 74).
   
      (2)  Римската конвенция от 19 юни 1980 година за приложимото право към договорните задължения (ОВ L 266, 1980 г., стр. 1).